  Анжелика Тихонова корреспондент XXV Спортъя элькун тол гурт шудонъёс кутскизы Алнаш черкогуртын 21-тӥ тулыспалэ. Ӵошатсконъёсты сӥё-дано усьтон ужрадэ Удмуртилэн тӧроез Александр Бречалов пыриськиз. Кунмы йылолъёсыныз кужмо. Трос соос асьме элькунамы но. Таӵе ужрадъёсын котьку но тодам ваё, дыр, Александр Александрович Волковез, угось ваньмыз со бордысен кутскиз. Улонысьтымы нокыӵе шуг-секытъёс шоры учкытэк, 25 ар ӵоже ни, эшъёс, йылолъёс утисько Александр Бречалов, Удмуртилэн тӧроезШудонъёсты усьтон программае 600-лэсь ятыр адями пыриськиз. Театр возьматонэз Джордж Мартин гожъясьлэн «Песнь Льда и Огня» фентези-романэзъя пуктӥзы. 25-тӥ шудонъёслэн талисманъёсыз луизы Олимпик тыл пыры но Варзинка йӧ пыры. Со тодметпусъёс ӵошатскисьёс бордын луозы, шудонъёсты ортчытон интыосты но данъетъёсты чебертозы. 25 ар удмурт «тол олимпиадаез» ортчытон сямлы – 25 ёросъёсысь командаос – 1000-лэсь трос гурт спортсменъёс. Гурт шудонъёсын 10 спорт амалъёсъя 26 комплект данъетъёсты люкозы. Нош йылпумъянъёсызъя Росси гурт шудонъёсы пыриськыны Удмуртилэсь командазэ кылдытозы. Соос южтолэзе Тюменьын радъяськозы.  Йӧ но тыл: XXV Гурт шудонъёсты усьтон Тегъёс: Спорт Удмуртия гуртшудонъёс Алнаш АлександрБречалов  